AfriForum Jeug verkla Beeld by persombudsmanBeeld se voorblad op 21 Februarie 2014 oor studente-aangeleenthede by die NWU se Potchefstroomkapmus Latiefa Mobara, van die kantoor van die persombudsman, het aan Maroela Media bevestig dat hulle die klag wat deur AfriForum Jeug ingedien is, gaan ondersoek. Mobara sê daar is reeds korrespondensie aan Beeld gestuur om op die klag te reageer. “Dié klag kom na maande se onakkurate en sensasionele beriggewing in die koerant oor studente-aangeleenthede op die Potchefstroomkampus van die NWU,” het Henk Maree, nasionale voorsitter van AfriForum Jeug gesê. “AfriForum Jeug was sedert Februarie van voorneme om die klag te lê. Ons het egter besluit om eers te wag nadat die NWU aangekondig het dat hulle self ’n klag teen Beeld gaan lê. Die NWU het egter tot dusver nie ŉ direkte antwoord gegee oor hul pad vorentoe nie, en dus het ons, ons eie klag ingedien.” AfriForum Jeug sê hy het in ’n skrywe aan die NWU se Institusionele Kantoor gevra of die klag wat die NWU teen Beeld gelê het teruggetrek is of nie. “Tot dusver is geen antwoord van die NWU ontvang nie. AfriForum Jeug ondersteun vryheid van spraak. Ons verstaan en respekteer die rol wat die media in Suid-Afrika speel, maar onverantwoordelike joernalistiek kan nie oorgesien word nie,” sê Maree.